নগো রাজবংশ
নগো রাজবংশ (ভিয়েতনামী: Nhà Ngô; চু নম : 茹吳), আনুষ্ঠানিকভাবে তিন হাই কুয়ান (চু হান : 靜海軍), ৯৩৯ থেকে ৯৬৮ সাল পর্যন্ত একটি আধা-স্বাধীন ভিয়েতনামী রাজবংশ ছিল। রাজবংশটি নগো কুয়েন কর্তৃক প্রতিষ্ঠিত হয়েছিল, যিনি ৯৩৮ সালে চীনা দক্ষিণ হান রাজবংশের বিরুদ্ধে বাক ডাং নদীর যুদ্ধে ভিয়েতনামী বাহিনীর নেতৃত্ব দিয়েছিলেন। ৯৩০ সালের দিকে, নগো কুয়েন ক্ষমতায় অধিষ্ঠিত হওয়ার সাথে সাথে, উত্তর ভিয়েতনাম সামরিকভাবে দক্ষিণ হান কৃর্তৃক দখলিকৃত হয়েছিল এবং পরবর্তী তাং রাজবংশের একটি স্বায়ত্তশাসিত প্রদেশ এবং সামন্ত রাষ্ট্র হিসাবে বিবেচিত হয়েছিল, যাকে তিন হাই কুয়ান বলা হয়। প্রতি বছর তিন হাই কুয়ান এর জিদুশিকে শান্তি ও রাজনৈতিক সমর্থনের বিনিময়ে তার চীনা প্রভুর প্রতি শ্রদ্ধা জানাতে হতো। ১০ম শতকের শুরুতে, পাঁচ রাজবংশ এবং দশ রাজ্যের সময়কাল হিসাবে পরিচিত গৃহযুদ্ধে চীন অভ্যন্তরীণভাবে জর্জরিত এবং দুর্বল হয়ে পড়ে। চীনারা এই গৃহযুদ্ধে ব্যস্ত ছিল এবং পর্যায়ক্রমে তিন হাই কুয়ান-এর উপর তাদের দখল হারিয়ে ফেলেছিল। তিন হাই কুয়ান এই সুযোগের সদ্ব্যবহার করে তার স্বাধীনতা ঘোষণা করে এবং চীন থেকে বিচ্ছিন্ন হয়ে যায়। লর্ড প্রোটেক্টর ডুং দ্যং এনঘেয়ের শাসনের অধীনে, তিন হাই কুয়ান রাজ্য স্বাধীনতার জন্য একটি পূর্ণাঙ্গ সামরিক অভিযান শুরু করেছিল।